ΓΡΑΠΤΗ ΕΡΩΤΗΣΗ E-4126/00

υποβολή: Ioannis Souladakis (PSE), Ulpu Iivari (PSE) και Michel Rocard (PSE) προς την Επιτροπή

(11 Ιανουαρίου 2001)

Θέμα: Κυρώσεις της ΕΕ κατά των ΗΠΑ

Η εμπορική διένεξη ανάμεσα στην Ευρωπαϊκή Ένωση και τις Ηνωμένες Πολιτείες για το σύστημα της μειώσεως των φόρων για τους Αμερικανούς εξαγωγείς μέσω της Foreign Sales Corporation οδηγεί την Επιτροπή των Ευρωπαϊκών Κοινοτήτων στην επιβολή κυρώσεων ύψους περίπου $ 4 δισ. για να αντισταθμισθεί η ζημία πουφίστανται οι ευρωπαϊκές εταιρείες από τις αμερικανικές μειώσεις των φόρων. Οι Ηνωμένες Πολιτείες άφησαν να παρέλθει η πρώτη προθεσμία συμμορφώσεως, αλλά και ο νέος νόμος που ψηφίσθηκε προσφάτως από το Κογκρέσσο συνεχίζει να προσφέρει μειώσεις των φόρων στις αμερικανικές επιχειρήσεις παρόμοιες με εκείνες του παλαιού συστήματος. Μολονότι η Επιτροπή εξακολουθεί να ασκεί πίεση στις Ηνωμένες Πολιτείες, σκοπεύει να αναβάλει την επιβολή κυρώσεων τουλάχιστον έως τα μέσα του προσεχούς έτους.

1. Καλύπτει το ποσό των $ 4 δισ. την πραγματική ζημία των ευρωπαϊκών εταιρειών εξ αιτίας του άδικου συστήματος μειώσεως των φόρων που εφαρμόζουν οι ΗΠΑ;

2. Σκοπεύει η Επιτροπή των Ευρωπαϊκών Κοινοτήτων να αναβάλει την επιβολή κυρώσεων έως τα μέσα του έτους 2001;

3. Ποίου είδους και πόσες εταιρείες εμφαίνονται στον κατάλογο των αμερικανικών επιχειρήσεων πουπόκεινται στις κυρώσεις;

4. Υπάρχει άλλου είδους πίεση την οποία σκοπεύει να επιβάλει η Επιτροπή για να προστατεύσει τις επιχειρήσεις της στη συγκεκριμένη περίπτωση;

Απάντηση του κ. Lamy εξ ονόματος της Επιτροπής

(8 Φεβρουαρίου 2001)

1. Το ποσό των 4 δισ. δολαρίων αντιστοιχεί στην επιδότηση που χορηγούν οι Ηνωμένες Πολιτείες στις αμερικανικές επιχειρήσεις εξαγωγής και επομένως θεωρείται κατάλληλο αντίμετρο το οποίο θα προτρέψει τις Ηνωμένες Πολιτείες να συμμορφώσουν τη νομοθεσία τους με τους κανόνες του Παγκόσμιου Οργανισμού Εμπορίου (ΠΟΕ).

2. Η συμφωνία για τις διαδικασίες, που επετεύχθη μεταξύ της Κοινότητας και των Ηνωμένων Πολιτειών, στα τέλη Σεπτεμβρίου 2000, προβλέπει ότι η Κοινότητα θα επιβάλλει αντίμετρα στις Ηνωμένες Πολιτείες μόνο σε περίπτωση που ο ΠΟΕ διαπιστώσει ότι η νέα αμερικανική νομοθεσία συνεχίζει να καταστρατηγεί τους κανόνες του Οργανισμού. Η Κοινότηταποστήριζε πάντοτε την άποψη ότι η επιβολή κυρώσεων είναι δυνατή μόνο εφόσον ο ΠΟΕ αποφανθεί σχετικά με τη νομιμότητά τους. Ο ΠΟΕ είναι εκείνος που θα είναι ταυτόχρονα δικαστής και ένορκος και όχι ένα μέλος του ΠΟΕ. Η διαδικασία του ΠΟΕ θα καθυστερήσει ορισμένο χρονικό διάστημα και ως εκ τούτου το ζήτημα των κυρώσεων δεν αναμένεται να εξεταστεί πριν από το φθινόπωρο του 2001.

3. Είναι δύσκολο να καθοριστεί πόσες και ποιες αμερικανικές επιχειρήσεις θα θιγούν από τις κοινοτικές κυρώσεις δεδομένου ότι ο κατάλογος των προϊόντων που η Κοινότηταπέβαλε στον ΠΟΕ είναι προκαταρκτικός και πολύ ευρύς. Οι επιχειρήσεις που πλήττονται θα καταστούν γνωστές μόλις καθοριστεί το τελικό ποσό και ο τελικός κατάλογος των προϊόντων πουπόκεινται σε κυρώσεις.

4. Η Επιτροπή θα συνεχίσει να καταβάλλει κάθε δυνατή προσπάθεια για να προστατεύσει τα δικαιώματα και τα συμφέροντα των κοινοτικών επιχειρήσεων, όπως έπραξε και στο πλαίσιο τηςπόθεσης Foreign Sales Corporation (FSC). Η Επιτροπή θεωρεί ότι η απόλυτη τήρηση των διαδικασιών του ΠΟΕ για την επίλυση των διαφορών είναι ο καλύτερος τρόπος να διασφαλιστεί η προστασία των κοινοτικών επιχειρήσεων.